Title: Demokracija i postdemokracija
Description: Ova knjiga, koju su uredili prof. dr. sc. Anđelko Milardović i Nikolina Jožanc predstavlja zbornik radova, temeljen na znanstvenom skupu Demokracija i postdemokracija u Hrvatskoj i Europskoj uniji, održanom 22. listopada 2012. u Zagrebu. Knjiga je okupila dvanaestero politologa koji su kroz različita teorijska i metodološka polazišta iznijeli svoje viđenje stanja demokracije u suvremenom hrvatskom i europskom okviru. Skup je održan uz potporu voditelja predstavništva Europske komisije u Hrvatskoj, g. Branka Baričevića, kao i Instituta za migracije i narodnosti i Centra za demokraciju i pravo "Miko Tripalo". Predstavljači su naglasili potrebu kontinuiranog promišljanja demokracije i istaknuli važnost akademskog doprinosa stalnom procesu obnavljanja svijesti aktivnog građanstva u uvjetima suvremenog globaliziranog i pluraliziranog društva.